S Corporation Election IRS Foromo 2553
IRS Foromo 2553, Sub Chapter S Corporation Litokisetso tsa ts'ebetso ea likhetho le ts'ebeletso ea ho taka li ea fumaneha. Ho na le likhatello tsa nako tse hlokahalang ho faela kamora ho kenyelletsa le bakeng sa lilemo tsa lichelete bakeng sa likhoebo tse teng. Ka kopo ikopanye le setsebi ho u thusa ka tokisetso ea hau ea S Corporation.
Sebopeho sa Mokhatlo
U ka khoasolla IRS Foromo 2553 mona: Kopo ea S Corporation Dikarolwana tša Madi le Mekgwa ya go Buiwa | Lerato la Modimo
Dikarolwana tša madi. Dikarolwana tša madi di hwetšwa dikarolong tše nne tša motheo tša madi—disele tše khwibidu, disele tše tšhweu, di-platelet gotee le plasma. Ka mohlala, disele tše khwibidu di na le protheine e bitšwago hemoglobin. Ditšweletšwa tšeo di dirwago ka hemoglobin ya motho goba phoofolo di ile tša dirišwa go alafa balwetši bao ba nago le tekanyo e nyenyane kudu ya madi goba bao ba lahlegetšwego ke madi o šoro.
Plasma—yeo e nago le tekanyo ya 90 lekgolong ya meetse—e na le dihomoune tše dintši kudu, matswai a maitirelo, di-enzyme le metswako, go akaretša diminerale le swikiri. Plasma gape e na le dilo tše di dirago gore madi a kgahle, dilwantšhamalwetši le diprotheine tše bjalo ka albumin. Ge e ba motho a swerwe ke bolwetši bjo itšego, dingaka di ka laela gore a hlabje ka gamma globulin yeo e ntšhitšwego go plasma ya madi a batho bao ba šetšego ba na le matla a go lwantšha malwetši. Disele tše tšhweu tša madi e ka ba mothopo wa di-interferon le di-interleukin, tšeo di dirišetšwago go alafa malwetši a mangwe a bakago ditwatši le dikankere.
Na Bakriste ba swanetše go amogela dikalafo tšeo di akaretšago go dirišwa ga dikarolwana tša madi? Beibele ga e bolele ditaba ka botlalo ka taba yeo, ka gona yo mongwe le yo mongwe wa bona o swanetše go itirela phetho yeo e theilwego letswalong pele ga Modimo. Ba bangwe ba ka gana dikarolwana ka moka tša madi, ba bolela gore Molao woo Modimo a o neilego Baisiraele o be o nyaka gore madi a ntšhitšwego sepheding “a [tšhollelwe] fase.” (Doiteronomio 12:22-24) Ba bangwe, gaešita le ge ba gana ditšhelo tša madi a feletšego goba dikarolo tša ona tša motheo, ba ka amogela dikalafo tšeo di akaretšago karolwana e itšego ya ona. Ba ka bolela gore go fihla tekanyong e itšego, dikarolwana tša madi tšeo di ntšhitšwego mading di kgaotša go emela bophelo bja sephedi seo madi a tšerwego go sona.
Ge o dira diphetho ka dikarolwana tša madi, ela hloko dipotšišo tše di latelago: Na ke lemoga gore go gana dikarolwana ka moka tša madi go bolela gore nka se amogele dihlare tše di lwantšhago malwetši goba tšeo di ka thušago gore madi a kgahle e le gore a kgaotše go tšwa? Na nka hlalosetša ngaka gore ke ka baka la’ng ke gana goba ke amogela go diriša karolwana e tee ya madi goba go feta moo?
Mekgwa ya go Buiwa. Mekgwa ye e akaretša hemodilution le cell salvage. Ge go dirišwa hemodilution, madi a arošwa go tloga mmeleng, a tšeelwa legato ke dilo tše di oketšago madi gomme ka morago a bušetšwa go molwetši. Ge go dirišwa Cell salvage, madi ao a lahlegilego nakong ya go buiwa a a ageletšwa gomme a bušetšwa go molwetši. Madi a tšerwego mo go buiwago a a kokotletšwa, a hlatswiwa goba go sefša ke moka a bušetšwa molwetšing. Ka ge ditsela tša go diriša mekgwa ye ya tša kalafo di fapana go ya ka dingaka, Mokriste o swanetše go kgopela ngaka ya gagwe gore e mo hlalosetše seo e ikemišeditšego go se dira.
Ge o dira diphetho mabapi le mekgwa ye, ipotšiše gore: ‘Ge e le gore a mangwe a madi a ka a tla fapošwa mmeleng wa ka gomme go elela ga ona gwa šitišwa ka nako e itšego, na letswalo la ka le tla ntumelela go lebelela madi a e sa le karolo ya mmele wa ka, ka go re’alo gwa se nyakege gore a “[tšhollelwe] fase?” (Doiteronomio 12:23, 24) Na letswalo la ka leo le tlwaeditšwego ka Beibele le ka tshwenyega ge e ba nakong ya kalafo go ntšhwa a mangwe a madi a ka, a hlwekišwa gomme a bušetšwa mmeleng wa ka gape? Na ke lemoga gore go gana mekgwa ka moka ya tša kalafo yeo e akaretšago madi a ka go bolela gore nka se amogele teko ya madi, hemodialysis, goba go dirišwa ga motšhene wo o dirago modiro wa pelo le maswafo (heart-lung bypass machine)?’
Mokriste o swanetše go itirela phetho ya kamoo a tlago go dumelela gore madi a gagwe a dirišwe ka gona nakong ya ge a buiwa. Taba e swanago e šoma le ditekong tša kalafo le mekgweng ya moragorago ya tša kalafo yeo e akaretšago go ntšhwa ga karolo e nyenyane ya madi mothong, mohlomongwe e hlwekišwa ka tsela e itšego, ke moka e bušetšwa go yena.
DIPOTŠIŠO TŠEO GO ŠIŠINYWAGO GORE DI BOTŠIŠWE NGAKA
Ge e ba o lebane le go buiwa goba kalafo yeo e ka akaretšago setšweletšwa sa madi, kgonthišega gore o tladitše difomo tše swanetšego tša molao, tše bjalo ka Health Care Proxy, yeo e diretšwego go go šireletša gore o se tšhelwe madi. Go oketša moo, o ka botšiša ngaka ya gago dipotšišo tše di latelago:
Na bašomi ka moka ba tša kalafo bao ba akaretšwago ba a tseba gore ka ge ke le yo mongwe wa Dihlatse tša Jehofa, ke laela gore go se be le ditšhelo tša madi (madi a feletšego, disele tše khwibidu, disele tše tšhweu, di-platelet goba plasma ya madi) tšeo di ka dirwago go nna ka tlase ga maemo le ge e le afe?
Ge e ba go kgothaletšwa gore go dirišwe sehlare seo se nago le dikarolwana tša madi, na se dirilwe ka’ng? Go tla dirišwa tekanyo e kaaka’ng ya sehlare se, le gona ka tsela efe?
Ge e ba letswalo la ka le ntumelela go amogela karolwana ya madi, ke dikotsi dife tša kalafo tšeo di lego gona? Ke dikalafo dife tše dingwe tšeo di ka dirišwago?
Pele ga ge o ka tšea phetho ka e nngwe ya dilo tšeo go boletšwego ka tšona, bolela le Jehofa ka thapelo ka dilo tšeo di go tshwenyago. O holofetša go nea bohlale bjo bo nyakegago go bohle bao ba ‘tšwelago pele ba bo kgopela’ ka tumelo.—Jakobo 1:5, 6.
Dikarolwana tše tšwago go plasma